Un tranquillo posto di campagna
Un tranquilo posto di campagna () je italijanski igrani film snimljen 1968. godine u režiji Elija Petrija. Po žanru predstavlja kombinaciju psihološke drame, trilera i horora, a protagonist, čiji lik tumači Franco Nero, je ugledni umjetnik koji, mučen kreativnom krizom, ali i zastrašujućim halucinacijama, napušta svoj stan u Milanu zajedno sa ljubavnicoim (čiji lik tumači Nerova tadašnja djevojka i buduća supruga Vanessa Redgrave) te pokušava pronaći mir i inspiraciju na seoskom imanju u regiji Veneto. Radnja prikazuje kako ga zastrašujuće vizije nastave i tamo progoniti, ali i kako protagonist postane uvjeren da je u pitanju duh lokalne plemkinje (čiji lik tumači Gabriella Grimaldi) vezane uz krvave događaje tokom Drugog svjetskog rata. Nero je nastupio u filmu u vrijeme kada je uživao status međunarodne zvijezde zahvaljujući špageti vesternima, te je jedan od motiva za nastup bilo nastojanje da se potvrdi i kao "ozbiljan" glumac. Petri je, pak, u filmu koristio nekonvencionalne narativne tehnike, odnosno inzistirao na apsurdnim i iracionalnim scenama kao sredstvu izazivanja nelagode kod publike umjesto zastrašivanja tipičnog za horore; usprkos toga, Un tranquilo posto di campagna se ponekad navodi i jedan kao primjera ili inspiracija za tzv. giallo filmove koji su tada počeli sticati popularnost u Italiji. U filmu je također korištena post-moderna scenografija kao i slike američkog pop art umjetnika Jima Dinea. Un tranquilo posto je prikazan na Berlinskom filmskom festivalu gdje je osvojio Srebrni medvjed.

Uloge
 Franco Nero ... Leonardo Ferri
 Vanessa Redgrave ... Flavia
 Georges Géret ... Attilio
 Gabriella Grimaldi ... Wanda
 Madeleine Damien ... Wandina majka
 Rita Calderoni ... Egle
 John Francis Lane ... Nadzornik umobolnice
 Renato Menegotto ... Eglin prijatelj
 David Maunsell ... Medij
 Arnaldo Momo ... Seljak
 Sara Momo ... Seljanka
 Otello Cazzola ... Seljak
 Constantino De Luca ... Seljak
 Marino Bagiola ... Seljak
 Piero De Franceschi ... Seljak

Izvori

Vanjske veze

Italijanski filmovi
Francuski filmovi
Dramski filmovi
Triler filmovi
Filmovi fantastike
Horor filmovi
Psihološki trileri
Authority control 2